28/10/2015 | Administración LocalMunicipal
Ribeira
Anuncio para a adxudicación do servizo de conservación das instalacións térmicas en inmobles municipais

Anuncio para a adxudicación do “Servizo de conservación, reparación e mantemento das instalacións térmicas, de calefacción e auga quente sanitaria (ACS) de tódolos centros de Educación de Infantil e Primaria de titularidade pública radicados no termo municipal de Riveira, así como do Auditorio e do campo de fútbol de Oleiros, ambos de propiedade municipal” 1.–Entidade adxudicadora. Organismo: Concello de Riveira. Dependencia que tramita o expediente: Oficina Municipal de Contratación.2.–Obxecto do contrato. Tipo: contrato administrativo de servizos. Denominación: servizo de conservación, reparación e mantemento das instalacións térmicas, de calefacción e auga quente sanitaria (ACS) de tódolos centros de Educación de Infantil e Primaria de titularidade pública radicados no termo municipal de Riveira, así como do Auditorio e do campo de fútbol de Oleiros, ambos de propiedade municipal. Prazo de duración: Será de 2 anos, contados a partir da data da sinatura do contrato. Non obstante, poderase prorrogar con carácter anual e ata un máximo de 2 prórrogas. Por conseguinte, a duración máxima que poderá alcanza-lo contrato será de catro (4) anos, computando o período inicial máis as 2 prórrogas.3.–Orzamento base de licitación.1) Prezo de licitación pola prestación do servizo básico: – Valor estimado ANUAL do contrato: 10.206,61 € – IVE (21%): 2.143,39 € – Orzamento total ANUAL por contrata: 12.350,00 € 2) Prezos de licitación para a man de obra (€/horaora): – Enxeñeiro ou enxeñeiro técnico: 35,50 €/hora (base: 29,34 €/hora; IVE 21%: 6,16 €/hora). – Oficial de 1ª especialista: 23,50 €/hora (base: 19,42 €/hora; IVE 21%: 4,08 €/hora). – Oficial de 2ª especialista: 20,70 €/hora (base: 17,11 €/hora; IVE 21%: 3,59 €/hora). – Axudante especialista: 16,50 €/hora (base: 13,64 €/hora; IVE 21%: 2,86 €/hora). 4.–Financiamento. Municipal.5.–Tramitación e procedemento. Tramitación: ordinaria. Procedemento: aberto.6.–Criterios de valoración das ofertas. Para a adxudicación deste contrato teranse en conta os seguintes criterios de valoración, ponderados segundo o previsto na cláusula 14.4 do Prego de cláusulas administrativas particulares: 1) Orzamento xeral (ata un máximo de 80 puntos). 2) Tarifa de man de obra en reparacións (ata un máximo de 20 puntos). 7.–Garantías esixidas. Provisional: non se esixe. Definitiva: 5% do importe de adxudicación, excluído o imposto sobre o valor engadido.8.–Clasificación do contratista. De acordo co disposto no artigo 65.1 do TRLCSP, para este contrato non é esixible a clasificación do empresario. Non obstante, ós efectos do establecido no artigo 74.2 do mesmo TRLCSP, se o licitador acredita estar clasificado como empresa de servizos no grupo P, subgrupo 3, categoría A, a dita clasificación constituirá xustificación bastante e suficiente de que posúe a preceptiva solvencia económica e financeira e técnica.9.–Solvencia do contratista. Solvencia económica e financeira: os licitadores deberán acreditar a solvencia económica e financeira por un ou varios dos medios recollidos no artigo 75 do TRLCSP. Solvencia técnica: os licitadores deberán acredita-la solvencia técnica polo seguinte medio dos previstos no artigo 78 do TRLCSP: Unha relación dos principais servizos ou traballos realizados nos últimos tres anos que inclúa importe, datas e o destinatario, público ou privado, dos mesmos. Os servizos ou traballos efectuados acreditaranse mediante certificados expedidos ou visados polo órgano competente, cando o destinatario sexa unha entidade do sector público; cando o destinatario sexa un suxeito privado, mediante un certificado expedido por este ou, a falta deste certificado, mediante unha declaración do empresario; no seu caso, estes certificados serán comunicados directamente ó órgano de contratación pola autoridade competente. Considerarase solvente o licitador que acredite ter realizado nos últimos tres anos traballos análogos por importe igual ou superior ó orzamento de licitación anual, IVE excluído.10.–Autorizacións ou habilitacións profesionais. Os licitadores deberán aporta-los documentos que acrediten a súa condición de empresa rexistrada como “Empresa de Mantemento” de instalacións térmicas en edificios, de acordo co Regulamento de Instalacións Térmicas en Edificios, e rexistrada no organismo competente da Comunidade Autónoma na que teña a súa sede social.11.–Presentación de ofertas. Prazo de presentación: dentro do prazo de QUINCE (15) DÍAS NATURAIS, contados a partir do día seguinte ao de publicación do anuncio de licitación no Boletín Oficial da Provincia da Coruña e/ou no perfil do contratante. Lugar de presentación: no Rexistro Xeral do Concello de Riveira, sito na praza do Concello, número 1, de Riveira. Documentación a presentar: a esixida na cláusula 11 do prego de cláusulas administrativas particulares.12.–Apertura das ofertas. O lugar, data e hora na que se celebrará o acto público da apertura dos sobres “B” das ofertas presentadas e admitidas publicarase no “perfil de contratante”. 13.–Taxas do contrato. Segundo a Ordenanza fiscal B.1.1, reguladora da taxa pola expedición de documentos administrativos: – Por tomar parte na contratación: 60,00 € (artigo 6, epígrafe 7). – Por formalización do contrato: calculada segundo o artigo 6, epígrafe 6.14.–Gastos de publicidade. Os derivados da publicación dos anuncios de licitación serán por conta do adxudicatario.15.–Obtención de documentación e información. Dependencia: Oficina de Contratación do Concello de Riveira. Domicilio: praza do Concello, n.º 1. Riveira (A Coruña). C. P. 15960. Teléfono 981 83 54 17. Extensión 214. Fax 981871610 e 981870865. Correo electrónico: contratacion@riveira. com Dirección do perfil de contratante do Concello de Riveira na Internet: www.riveira.es Data límite para a obtención de documentación e información: ata o día de finalización do prazo para presenta-las ofertas. Riveira, a 23 de outubro de 2015. O alcalde Asdo.: Manuel Ruiz Rivas